MUSIIKKI
Madonnan konserttiin sittenkin vielä lippuja
Tiistai 9.6.2009 klo 13.41
MTV3:n mukaan Lippupiste on myynyt tiistaina C-katsomoon normaaleja lippuja.
Madonnan elokuiseen Suomen-konserttiin on yhä lippuja jäljellä, kertoo MTV3.
Lippupiste on myynyt tiistaina iltapäivällä lippuja C-katsomoon normaalihintaan, vaikka konsertin kerrottiin jo olevan loppuunmyyty.
Helmikuussa lipunmyynti aiheutti kaaoksen ja monet jäivät ilman himoittuja lippuja. Tuolloin liput myytiin loppuun ennätysajassa.
MTV3:n mukaan Lippupiste ei kerro, kuinka paljon lippuja on jäljellä tai miten loppuunmyytyyn konserttiin on saatu lisää paikkoja.
Yhteensä megakonserttiin on varattu 80 000 yleisöpaikkaa.
PÄIVI PELKONEN
firstname.lastname@example.org